VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

10.számú
2010. november 22 .
KÖZMEGHALLGATÓ ÜLÉS
JEGYZŐKÖNYV HATÁROZATAI
92/2010./XI.22./kt.határozat:



- 2010. november 22-i ülés napirendjének







   elfogadása
93/2010./XI.22./kt.határozat:



- Az Önkormányzat I-III.negyedéves költ-







  ségvetési beszámolójának elfogadása

94/2010./XI.22./kt.határozat:



- Az Önkormányzat 2011.évi költségvetési







  koncepciójának elfogadása

95/2010./XI.22./kt.határozat:



- A község szociális ellátottságáról szóló







  beszámoló elfogadása

96/2010./XI.22./kt.határozat:



- 2011.évi belső ellenőrzési ütemterv jóvá-







  hagyása

97/2010./XI.22./kt.határozat:



- Pályázat benyújtása belvízelvezetés meg-







 valósítására

98/2010./XI.22./kt.határozat:



- Kapcsolatfelvétel Észker Kft.-vel az ön-







  kormányzat áramdíj csökkentése tárgyá-







  ban

Zárt ülésen:

99/2010./XI.22./kt.határozat:



- BURSA ösztöndíjak megállapítása

100/2010./XI.22./kt.határozat:


- Futó Ferenc Vörs Alkotmány u.44.sz.







  alatti lakos részére lakásfenntartási 







  támogatás megállapítása
101/2010./XI.22./kt.határozat:


- Arany János Tehetséggondozó Program-








  való részvételről döntés

RENDELETEI
14/2010./XI.22./sz. rendelet:



- A helyi adókról szóló rendelet módosí-







  tása
15/2010./XI.22./sz.rendelet:



- A Települési rendtartásról
                                    szóló 12/2007./XI.20.sz.rendelet
                                    módosítása

10.sz. jegyzőkönyv
J E G Y Z Ő K Ö N Y 

Készült a Vörs Községi Önkormányzat Képviselő-testületének 2010. november 22-én           16,00 órakor a Községháza tanácstermében  (8711. Vörs, Alkotmány u.29.) megtartott  KÖZMEGHALLGATÓ üléséről.

Jelen vannak:  Farkas László polgármester



Kálmán Zoltán képviselő



Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van: Török Csilla körjegyző

A képviselő-testület közmeghallgató ülésén 0 fő lakossági érdeklődő jelent meg.

Farkas László polgármester megállapítja, hogy a képviselő-testület határozatképes, mert a megválasztott 5 fő képviselő-ből 5 fő jelen van. A képviselő-testület közmeghallgató testületi ülését megnyitja.

Megállapítja, hogy a testület közmeghallgató ülésén 0 fő lakossági érdeklődő jelent meg, a testület ülése nyilvános testületi ülésként folytatódik tovább. Megállapítja, hogy a képviselő-testület ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

92/2010./XI.22./kt.határozat:

Vörs Község Önkormányzatának Képviselő-testülete a 2010. november 22-i ülésén az alábbi napirendet tárgyalja:

Napirend:

1.) Beszámoló a pénzügyi gazdálkodás I.-III.negyedévi helyzetéről

Előadó:Farkas László  polgármester

2.) Az Önkormányzat 2011.évi költségvetési koncepciója

Előadó:Farkas László  polgármester

3.) A község szociális ellátottsága

Előadó: Török Csilla körjegyző

4.) 2011.évi belső ellenőrzési ütemterv elfogadása

Előadó: Farkas László polgármester

5.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása

Beszámoló a pénzügyi gazdálkodás I.-III.negyedévi helyzetéről

Előadó:Farkas László  polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták, kérdés az írásos anyaggal kapcsolatban nem merült fel.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

93/2010./XI.22./kt.határozat:

Vörs Község Önkormányzatának Képviselő-testülete az Önkormányzat 2010.I-III.negyedéves gazdálkodásáról szóló beszámolóban foglaltakat megismerte, megtárgyalta.

A képviselő-testület az Önkormányzat III.negyedéves beszámolóját:

a.) 61.763 e Ft eredeti, 61.908 e Ft módosított bevételi előírányzattal, és 31.115 e Ft teljesítéssel,

b.) 61.763 e Ft eredeti, 61.908 e Ft módosított kiadási előirányzattal, és 38.186 e Ft teljesítéssel 

c.) A 2010.szeptember 30-i pénzkészletét 1.152.453.- Ft-ban hagyja jóvá.

Határidő: azonnal

Felelős: Farkas László polgármester

2.) Napirend tárgyalása
Az Önkormányzat 2011.évi költségvetési koncepciója

Előadó:Farkas László  polgármester

(Az írásos előterjesztés jelen jkv. mellékletét képezi.)

Farkas László:

Tájékoztatja a testület tagjait, hogy az önkormányzati választások évében a következő évi költségvetési koncepciót december 15-ig kell jóváhagyni. Jelenleg még csak a költségvetési törvénytervezet ismert, amely fent van már az Országgyűlés honlapján, december 23-án várható a végszavazás. Igazából az abban szereplő normatívák egészen addig míg a tv. nincs elfogadva csak tájékoztató jellegűek. A saját bevételeket már nagyjából meg lehet tervezni, és a kiadási oldal tervezése is megkezdődött. A költségvetési törvény elfogadása után lehet megkezdeni a tényleges munkát. A koncepció arra jó, hogy elgondolkodtassa a testületet, hogy mit is szeretne majd a következő évi költségvetésébe betervezni, a tervezés alapjául szolgál.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

94/2010./XI.22./kt.határozat:

Vörs Község Önkormányzatának Képviselő-testülete az Önkormányzat 2011.évi költségvetési koncepcióját megismerte, megtárgyalta, azt a 2011.évi költségvetési tervezés alapjának tekinti.

a.) a 2011.évi költségvetési bevételi előirányzatokat várhatóan 57.015.000.- Ft bevétellel,

b.) a 2011.évi költségvetési kiadási előirányzatokat várhatóan 57.015.000.- Ft kiadással 

tervezi.

A képviselő-testület a 2011. évi költségvetési pénzügyi egyensúlyának megteremtése érdekében a bevételek teljes körű feltárására és kiadások lehetséges csökkentésére törekszik.

Határidő: azonnal

Felelős: Farkas László polgármester

3.) Napirend tárgyalása

A község szociális ellátottsága

Előadó: Török Csilla körjegyző

(Az írásos előterjesztés jelen jkv. mellékletét képezi.)

A képviselő-testület tagjai részéről az írásos előterjesztésben foglaltakkal kapcsolatban kérdés nem merült fel.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

95/2010./XI.22./kt.határozat:

Vörs Község Önkormányzatának Képviselő-testülete a község szociális ellátottságáról szóló beszámolót megismerte, megtárgyalta, azt elfogadja.
Határidő: azonnal

Felelős: Farkas László polgármester
4.) Napirend tárgyalása

2011.évi belső ellenőrzési ütemterv elfogadása

Előadó: Farkas László polgármester

(Az írásos előterjesztés jelen jkv. mellékletét képezi.)
Török Csilla:

Az előterjesztés a Marcali Kistérség Többcélú Társulása belső ellenőrzési terve. 38 település tartozik a Marcali kistérséghez, ebből Marcali város is. A kiküldött anyagból látszik, hogy 4 fő belső ellenőr végzi a munkát, az ütemterv alapján be van osztva, hogy a 2011.évben melyek azok az önkormányzatok, amelyet az ütemterv alapján ellenőrzik. Minden évben mindegyik önkormányzat ebbe nem kerül bele, ha azonban a testület kéri, hogy belső ellenőrzést, akár célvizsgálatot kér, akkor kérelemre a Marcali Kistérség Többcélú Társulása ezt soron kívül elvégzi. A Társulási Tanács elnökének a kérése, hogy az ütemtervet a képviselő-testület hagyja jóvá, mivel a a társulási tanács ülésén is tárgyalják, úgy válik hatályossá, ha ezt minden képviselő-testület elfogadja.

Az ellenőrzési szempontok ismertetve vannak az anyagban. A belső ellenőrzést kötelező feladata az önkormányzatnak. Arra nincs anyagi lehetőség, hogy önálló belső ellenőrt foglalkoztasson az önkormányzat, mert annak a költségei magasak, ezért társulásban végzi, mert akkor a kistérségi társulás erre külön finanszírozást kap az államtól. Belső ellenőrt esetleg körjegyzőségi szinten lehetne foglalkoztatni. 

A képviselő-testület tagjai az írásos előterjesztésben és a szóbeli kiegészítésben foglaltakat megismerték, megtárgyalták.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

96/2010./XI.22./kt.határozat:

Vörs Község Önkormányzatának Képviselő-testülete a 2011.év belső ellenőrzési ütemtervet a Marcali Kistérség Többcélú társulása 2011-2014.évekre vonatkozó stratégiai terve szerint állapítja meg. A képviselő-testület a belső ellenőrzéssel az Önkormányzat, a társulásban fenntartott „Dobó István” Általános Iskola és Óvoda, valamint a balatonszentgyörgyi székhelyű Körjegyzőség ellenőrzésével a Marclai Kistérség Többcélú Társulását bízza meg.

Határidő: azonnal

Felelős: Farkas László polgármester

5.)Napirend tárgyalása

Egyéb ügyek

5.1. A helyi adókról szóló  8/2005./X.4./sz. rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

Farkas László:

Vörs községben a képviselő-testület a Kommunális adó mértékét 9.000.- Ft/év mértékben állapította meg évekkel ezelőtt, azóta emelés nem történt. A községben a szemétszállítást teljesen átvállalta a lakosságtól az önkormányzat, amelynek díja az infláció mértékével és az ISPA költségekkel minden évben emelkedik. Az eddig kivetett 9.000.- Ft/év kommunális adóból befolyt bevétel nem fedezi az éves szemétszállítási költségeket, az önkormányzat másik bevételeiből pótolni kell a hiányt. Javasolja a testületnek, hogy az adó mértékét 2011. január 1-től 12.000.- Ft/év mértékben állapítsa meg. Az emelés azért is fontos, mert az önhibás pályázatok elbírálásánál minden esetben megvizsgálják, az önkormányzat meg tett-e mindent a saját bevételeinek növelése érdekében.

A képviselő-testület tagjai a rendelettervezetben, valamint a polgármester szóban előterjesztett kiegészítésében foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta.

Vörs Község Önkormányzata Képviselő-testületének
14/2010./XI.22./sz. rendelete 
a 8/2005./X.4./sz. rendelete

a helyi adókról módosításáról

Vörs Község Önkormányzatának Képviselő-testülete a helyi adókról szóló többször módosított 1990.évi C.törvény (a továbbiakban: Tv. ) 1.§. (1) bekezdésében és 6.§-ban kapott felhatalmazás alapján az alábbi rendeletet (továbbiakban: R.) alkotja:

1.§.

A 8/2005./X.4./sz. rendelet 6.§.-a helyébe az alábbi rendelkezés lép:

„6.§. Az adó mértéke adó tárgyanként, illetve lakásbérleti jogonként 12.000.- Ft/év.”
2.§.

(1)E rendelet a kihirdetését követő 40.napon, 2011.év január hó 1.napján lép hatályba, rendelkezéseit a hatálybalépéstől kell alkalmazni.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

5.2. Pályázat benyújtása a községben a belvízelvezetés megoldására
Előadó: Farkas László polgármester

(Szóbeli előterjesztés)

Farkas László:

Tájékoztatja a testület tagjait, hogy még az előző képviselő-testület elkészíttette a község belvízelvezetési tervét. 2010.évben pályázatot nyújtott be az önkormányzat a belvízelvezetésre, de sajnos a pályázat nem nyert. A pályázat tudomása szerint ismételten kiírásra kerül, és be kellene, hogy nyújtsa a pályázatot újra a testület, mert önerőből nem tudja megoldani a belvízelvezetés problémáját. Egyre szélsőségesebb az időjárás, így mindinkább meg kell oldani a feladatot. 
Javasolja a testületnek, hogy a pályázatot nyújtsa be, és a pályázat önerejét 5 millió Ft-ot a 2011.évi költségvetésében biztosítsa.

A képviselő-testület a polgármester szóbeli előterjesztésében foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

97/2010./XI.22./kt.határozat:

Vörs Község Önkormányzatának Képviselő-testülete pályázatot kíván benyújtani Vörs település belvízelvezetésének megoldására. A pályázat önerejét 5 millió Ft-ot a 2011.évi költségvetési kiadásai között biztosítja.

Határidő: azonnal

Felelős: Farkas László polgármester

5.3.Az Önkormányzat áramdíja csökkentésére megoldás keresése

Előadó: Farkas László polgármester

(Szóbeli előterjesztés)

Farkas László:

Tájékoztatja a testület tagjait, hogy konferencián vett részt Siófokon, ahol a megyei közgyűlés elnöke bemutatta az ÉSZ-Ker Kft.-t, akivel a Somogy Megyei Önkormányzat szerződést kötött az áramdíjak csökkentésére megoldások kidolgozására, és javasolta a megyében lévő települési önkormányzatoknak is ugyanezt. Javasolja a testület tagjait, hogy bízzák meg azzal, hogy tárgyalásokat folytasson az ÉSZ-Ker Kft.-vel.
A képviselő-testület tagjai a polgármester szóbeli előterjesztésében foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

98/2010./XI.22./kt.határozat:

Vörs Község Önkormányzatának Képviselő-testülete megbízza a polgármestert, hogy vegye fel a kapcsolatot az ÉSZ-ker Kft-vel az önkormányzat áramdíjának csökkentésére vonatkozó megoldások kidolgozása tárgyában, és a tárgyalásokról a képviselő-testületet tájékoztassa.

Határidő: azonnal

Felelős: Farkas László polgármester

5.4. A Települési rendtartásról szóló rendelet módosítása
Előadó: Farkas László polgármester

(A rendelettervezet jelen jkv. mellékletét képezi.)

Farkas László:

Az önkormányzati rendeletekben 2010. augusztus 19. előtt csak maximum 30.000.- Ft-ig lehetett megállapítani szabálysértési bírságot. Változott a jogszabály, augusztus 19-e óta a maximum mértéke 50.000.- Ft-ra változott.  Javasolja a testületnek, hogy módosítsa a települési rendtartásról szóló rendeletében a szabálysértési rendelkezések között a mértéket, emelje fel maximumra, 50.000.- Ft-ra. Véleménye szerint így nagyobb visszatartó ereje lesz a lakosságra, jobban letakarítják a járdát, vagy nyáron lekaszálják a füvet.

A képviselő-testület tagjai a rendelettervezetben és a polgármester szóbeli kiegészítésében foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

15/2010./XI.22./sz. rendelete a
12/2007./XI.20./sz. rendelete

a Települési rendtartásról módosításáról

A Képviselő-testület a helyi önkormányzatokról szóló 1990. évi LXV. Tv. 8.§(1) bekezdés, a 16. § (1) bekezdés, valamint a környezet védelmének általános szabályairól szóló 1995.évi LIII.v. 46.§.(1) bekezdés c.) pontja, az 58.§.(1) bekezdés rendelkezéseire figyelemmel, tekintettel – a község elfogadott környezetvédelmi programjára és az azt megalapozó törvényi előírásokra  a következő rendeletet alkotja:

1.§.

A 12/2007./XI.20./sz.rendelet 25.§.(1) bekezdése helyébe az alábbi rendelkezés lép:
„25.§.(1) Az e rendeletben foglalt szabályok megsértése – 4§.(1) és (4)-(6) bekezdésekben, A 6.§.-ában,, 7-10.§.-aiban, 14.§.(2) bekezdés, 15.§.(1)-(4) bekezdéseiben, 16.§.(2) és (4) bekezdéseiben, 20.§.(1)-(3) bekezdéseiben, a 21.§.(1)-(2) bekezdésiben, 22.§.(1), (3),  23.§.(2) bekezdésében foglalt rendelkezések  – szabálysértésnek minősül, mely 50.000.- Ft-ig terjedő pénzbírsággal sújtható, ha egyébként jogszabály másként nem rendelkezik. Tettenérés esetén a Körjegyzőség felhatalmazott köztisztviselője helyszínbírsággal sújthatja az elkövetőt, mely 500.- Ft-tól 10.000.- Ft-ig terjedhet.
2.§.

(1)E rendelet a kihirdetése napján lép hatályba, a rendelkezéseit a hatálybalépését követően keletkezett szabálysértések esetében kell alkalmazni.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

5.5. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegűk miatt – zárt ülést rendel el.

k.m.f.t.

Farkas László

polgármester









 körjegyző

